**Класная гадзіна “ Мой куточак радзімы”**

**Мэта:** выхоўваць пачуццё патрыятызму, павагу да роднай мовы, да беларускага народа, яго гістарычнага мінулага, культурнай спадчыны; пашырыць кругагляд вучняў; стымуляваць пазнавальную актыўнасць

**Форма правядзення:** завочнае падарожжа

**Абсталяванне:** карта Беларусі, разрэзаныя малюнкі з выявай Беларусі, карткі са скорагаворкамі

*( Гучыць песня “Спадчына”, музыка: І. Лучанка, словы Я.Купалы)*

**Настаўник***.* Тэму класнай гадзіны вам падкажа слова, якое патрэбна скласці з выдзеленых літар, запоўніўшы красворд.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | 5 |  |  |  |  |
| 1 |  |  |  | 3 |  | 4 |  |  |  |  |  |  |
|  |  |  |  |  |  |  |  | 6 |  |  |  |  |
|  |  |  |  |  |  |  |  |  |  |  |  |  |
|  | 2 |  |  |  |  |  |  |  |  | 8 |  |  |
|  |  |  |  |  |  |  |  |  |  |  |  |  |
|  |  |  |  |  |  | 7 |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

|  |  |
| --- | --- |
| Па гарызанталі: | Па вертыкалі: |
| 1. Птушка, сімвал Беларусі *(бусел)*2. Вырабляюць у нас у краіне *(аўтамабіль)*6. Самы вялікі па тэрыторыі сусед нашай краіны *(Расія)*7. Знакаміты беларус – першадрукар *(Скарына)* | 3.Прэзідэнт Рэспублікі Беларусь *(Лукашэнка А.Г.)*4. Навагодняе дрэва *(елка)*5. Краіна, з якой мяжуе наша дзяржава *(Украіна)*8. Літара, якая не абазначае гука (ь) |

 *(Вучні хорам чытаюць слова, якое атрымалася)*

**Настаўнік. -**Як вы думаеце, якая тэма нашай класнай гадзіны? Пра што сёння мы будзем з вамі размаўляць? *(Адказы вучняў*)

Усе мы з вамі жывём у краіне, якая носіць прыгожую назву – Рэспубліка Беларусь. Гэта зямля, на якой вы нарадзіліся, дзе вы будзеце вучыцца і працаваць. Зямля, дзе жывуць вашы бацькі, дзядулі і бабулі.

Для кожнага чалавека яго Радзіма самая лепшая, самая прыгажэйшая, як маці. Нездарма гавораць: “Маці – Радзіма”. Усе гэтыя словы – маці, Радзіма, бацька, Бацькаўшчына, Айчына, – у сэрцы кожнага чалавека стаяць побач.

Радзіма – гэта родны дом і твае бацькі, гэта родная школа і твае сябры, гэта родны край і народ, які ў ім жыве. Усюды ты адчуваеш сябе добра, бо вакол – наша зямля, наша Бацькаўшчына.

**Станцыя “Наша краіна на геаграфічнай карце”**

-А што ведаеце вы пра нашу Радзіму? Чым яна славіцца?

-Што нагадваюць абрысы нашай краіны на геаграфічнай карце? (*Кляновы лісток) (Скласці карцінку )*

-Назаві сталіцу нашай краіны і пакажы яе на карце.

-Назаві суседзяў Рэспублікі Беларусь. *(Польша, Украіна, Расія, Літва, Латвія)*

-Пералічы і пакажы на карце гарады-абласныя цэнтры нашай краіны*.(Мінск, Магілёў, Гродна, Гомель, Брэст, Віцебск)*

-Якога колеру найбольш на карце Беларусі і чаму?

*( Вучні чытаюць вершы пра Беларусь)*

**Настаўнік.** Мы нарадзіліся на беларускай зямлі, узгадаваліся і жывём у Беларусі. Хто мы? *(У вучняў на парце ляжыць літары. Патрэбна выйсці да дошкі і пастроіцца ў пэўным парадку, каб даць адказ на маё пытанне )*

**Вучні.** Мы - беларусы!

**Станцыя “Нашы продкі”**

**Настаўнік.** З даўніх часоў на тэрыторыі Беларусі жылі нашы продкі. Чым жа яны займаліся?

*( Падрыхтаваныя вучні зачытваюць інфармацыю)*

- Галоўным заняткам старажытных жыхароў Беларусі было земляробства. Яны сеялі жыта, ячмень, авёс, проса, грэчку, лён і каноплі. Продкі беларусаў былі людзі дужыя і працавітыя. Для пасеваў яны высякалі дрымучы лес, а потым яго выпальвалі. Са свойскіх жывёл у нашых продкаў былі каровы, козы, авечкі, свінні, сабакі.

- Нашы продкі былі выдатныя паляўнічыя, добра ведалі норавы і звычкі дзікіх звяроў. Яны палявалі на зубра, тура, мядзведзя, лася, вепра. Вельмі развіта было лясное пчалярства. Мёд, воск, звярыныя шкуры старажытныя жыхары Беларусі не толькі спажывалі самі, але і вывозілі ў іншыя краіны.

**Настаўнік.** Якая прыгожая назва ў нашай краіны. Беларусь!

-А як яшчэ мы называем нашу краіну?

А яшчэ мы завём яе – Радзіма, Бацькаўшчына, Айчына. Радзіма - бо тут мы нарадзіліся, бо яна нам самая родная з усіх краін на цэлым свеце. Бацькаўшчына - бо яна нам дасталася ад нашых бацькоў. А ім ад іхніх бацькоў - нашых дзядоў. А далей - ад прадзедаў, ад прапрадзедаў…

-А як вы думаеце, з чаго пачынаецца Радзіма? (*З песні маці, з роднага слова)*

**Станцыя “Родная мова”**

**Настаўнік.** Беларускі народ мае сваю родную беларускую мову. Яна прыгожая, мілагучная, спеўная, лагодная. Мы, беларусы, ганарымся сваёй роднай беларускай мовай. *( Вучні чытаюць запіс на дошцы: “Хто не шануе сваю родную мову, той не шануе сам сябе”. Ф. Багушэвіч.)* Як вы разумееце гэтыя словы?

*( Вучні чытаюць вершы пра родную мову )*

**Настаўнік.** А ці добра вы ведаеце сваю родную беларускую мову мы праверым ў гульні “Перакладчыкі” ***(****Вучні перакладаюць словы з рускай мовы на беларускую)*

Карандаш - …аловак

Родина - …

Тетрадь - …

Учебник - …

Утро - …

Ёж - …

Дождь - …

Осень - …

**Станцыя “Прыказкі і прымаўкі”**

**Настаўнік.** Неацэнны моўны скарб нашага народа - прыказкі і прымаўкі. Ужо няма тых людзей, якія прыдумалі гэтыя трапныя выразы, а прыказкі працягваюць жыць. Прыказкі і прымаўкі даюць карысныя парады, вучаць нас дабру, перасцерагаюць ад дрэнных учынкаў. Ці ведаеце вы беларускія прыказкі і прымаўкі?

*(Вучні чытаюць прыказкі і прымаўкі)*

**Станцыя “Загадкі”**

**Настаўнік.** Заўсёды беларусы вызначаліся здатнасцю да жартаў, кемлівасцю. Скарбонкай народнай мудрасці і назіральнасці лічацца беларускія загадкі. Кемлівасці, дасціпнасці вучыліся дзеткі, калі адгадвалі загадкі. Паглядзім, ці кемлівыя вы дзеці?

*(Падрыхтаваныя вучні загадваюць загадкі)*

**Станцыя “Скорагаворкі”**

**Настаўнік**. З загадкамі вы справіліся, а зараз паглядзім як вы ведаеце скорагаворкі, якія разбіліся на дзве часткі. Іх трэба сабраць*. (На картках вучні злучаюць часткі скарагаворак)*

У чаплі чапляня, беламу зайку.

Белы бусел баяў байку таўкуць мак камары.

На двары без пары у зайкі зайчаня.

**Станцыя “Казкі”**

**Настаўнік. -** Дзеці, а ці любіце вы казкі? У даўнія часы, калі простыя людзі яшчэ не ўмелі пісаць, расказвалі адзін аднаму, сваім дзецям розныя цікавыя казкі. Героямі казак былі жывёлы, а таксама выдуманыя істоты. Сюжэты казак былі не толькі забаўляльнымі, але многаму маглі навучыць.

 Сёння мы ўспомнім з вамі казкі, складзеныя беларускім народам.

* Як называецца казка**?**

“Жыў дзед, жыла бабка. Была ў іх курачка-раба. Нанесла курачка яечак поўны падпечак. Сабрала бабка яечкі ў чарапіцу, ды паставіла на паліцу” (“Курачка Рабка”)

* Што крычаў Пеўнік, калі яго схапіла ліса?

“Коце, браце!

Мяне ліска нясе

У высокія горы,

У глыбокія норы,

Па барах, па карча

Аж бярэ мяне страх!”

(“Коцік , пеўнік і ліса”)

* Якімі словамі пачынаецца казка “Сынок з кулачок”?

 “Жылі дзед і баба. Быў у іх сынок. Ды такі малы, што з-пад шапкі не відаць. Не большы за кулак”.

* Што казала каза-манюка кожны раз дзеду, калі вярталася з пашы?

 “ – Нідзе не была. Нічога не ела, нічога не піла. Толькі як бегла цераз масток, ухапіла кляновы лісток, а як бегла ля крынічкі, ухапіла кропельку вадзічкі…” (“Каза-манюка”)

* Як заканчваецца казка “Піліпка-сынок”?

 “ А Піліпка прыляцеў з гусямі дахаты. Зарадаваліся бацькі, што Піліпка вярнуўся, пасадзілі яго за стол, пачалі частаваць. А гусям далі аўса. Тут і казка ўся.”

*(Вучні складваюць з разрэзаных частак малюнак казкі)*

**Музычная паўза.** Дзеці спяваюць беларускую народную песню “Мікіта”

* Малайцы, дзеці! А зараз час пагуляць.

**Беларуская народная гульня “Верабей”.**

*Дзеці становяцца ў кола, пасярэдзіне - “верабей”. Карагод спявае песню:*

Як пайшоў верабей

Па суметнічку,

Раскідаў, разбіваў,

Усю сямеечку.

Многа нас, многа нас

На зямлі , на хлебе.

*(Пасля гэтых слоў вучні разбягаюцца, а “верабей” іх ловіць. Хто злоўлены, той становіцца “вераб’ём”.)*

**Настаўнік.** У Беларусі 2018-2020 гады пройдуць пад знакам Года малой радзімы. Адпаведны Указ № 247 ад 20 чэрвеня 2018 г.падпісаў Прэзідэнт Беларусі Аляксандр Лукашэнка.
- Малая Радзіма, як вы разумееце гэтыя словы? *(Адказы вучняў)*

"Для адных — гэта родны горад ці вёска, дзе прайшлі лепшыя дзіцячыя гады, для іншых — кавалачак дзікай прыроды, які цешыў вока і дарыў пачуццё напоўненасці і спакою. А для тых, хто з'ехаў шукаць шчасце ў іншыя краіны, малой радзімай стала Беларусь", — цытуе Лукашэнку прэс-служба кіраўніка дзяржавы.

-Назавіце месца, дзе вы нарадзіліся?

**-**Растлумач паходжанне назвы населенага пункта, у якім ты жывеш.

*(Вучань чытае паведамленне)*

Мая вёска

Вёска Суднікі Валожынскага раёна размешчана на скрыжаванні Мінск-Ракаў-Івянец. Архіўных дадзеных і другіх дакументаў аб узнікненні вёскі Суднікі няма. Аднак згодна сцвярджэння старых людзей, вёска налічвае каля двух-трох стагоддзяў і паходжанне назвы мае некалькі варыянтаў.

Першы гаворыць аб тым, што ў вёсцы некалі займаліся вырабам куфраў “сундукоў”. Вось і назвалі вёску “Сундукі”, а потым назва відазмянілася ў вёску “Суднікі”.

Аб другім варыянце паходжання назвы расказвае легенда, што жыў тут пан. Быў ён вельмі разумны і справядлівы, а ў сялян узнікалі між сабою розныя спрэчкі. І тады яны ішлі да пана, каб ён іх рассудзіў. Другімі словамі “ішлі на суд“. Вось ад таго, што пан чыніў суд, і пайшла назва вёскі Суднікі.

**Настаўнік.** Кожны з нас, хто жыве ў Беларусі, павiнен задаць сабе пытанне: што я зраблю сёння, цяпер для сваёй адзiнай Айчыны, як пражыву год, каб не было сорамна нi мне самому, нi маёй сям’i. Любіце нашу Радзіму, ганарыцеся ёю, каб кожны з вас годны быў сказаць: «Люблю цябе, Белая Русь!»

Вельмі хочацца, каб і вы ў сваіх сэрцах назаўсёды захавалі гордасць, павагу і любоў да роднай зямлі, якая вас гадуе, пестуе і стварае ўсе ўмовы для вашай шчаслівай будучыні.

*( Вучань чытае верш У. Карызна « Беларусь мая сінявокая )*

**Рэфлексія**

На дошцы размешчана карта Беларусі. Кожнаму вучню прапануецца закончыць сказ: «Я люблю Беларусь таму, што…» Адказы запісваюцца на картках, якія маюць форму лістка бярозы, васілька, зубраня, бусліка і г.д. Свае адказы школьнікі агучваюць і прымацоўваюць на геаграфічнай карце.

Крыніцы інфармацыі:

<http://president.gov.by>

<https://bel.sputnik.by>

<http://www.vyaselka.ru/content/skaragavorka>

<http://kazki.unicef.by/kazki.html>

<https://sad29polotsk.schools.by/pages/belaruskja-guln>